Avis juridique important

|

41994D0001

Schengenin säännöstö - Toimeenpanevan komitean päätös, tehty 26 päivänä huhtikuuta 1994, mukautustoimenpiteistä liikenteen esteiden poistamiseksi ja liikennerajoitusten kumoamiseksi sisärajojen maantieliikenteen rajanylityspaikoilla (SCH/Com-ex (94) 1 rev 2)

Virallinen lehti nro L 239 , 22/09/2000 s. 0157 - 0162

TOIMEENPANEVAN KOMITEAN PÄÄTÖS,tehty 26 päivänä huhtikuuta 1994,mukautustoimenpiteistä liikenteen esteiden poistamiseksi ja liikennerajoitusten kumoamiseksi sisärajojen maantieliikenteen rajanylityspaikoilla(SCH/Com-ex (94) 1 rev 2)TOIMEENPANEVA KOMITEA, jokaottaa huomioon Schengenin sopimuksen soveltamisesta tehdyn yleissopimuksen 132 artiklan,ottaa huomioon kyseisen yleissopimuksen 2 artiklan,on saanut tiedoksi ja hyväksyy henkilötarkastusten poistamista sisärajoilla koskevan asiakirjan (SCH/I-Front (94) 1 rev 3), jaON PÄÄTTÄNYT SEURAAVAA:Mukautustoimenpiteet liikenteen esteiden poistamiseksi ja liikennerajoitusten kumoamiseksi sisärajojen maantieliikenteen rajanylityspaikoilla toteutetaan liitteenä olevan asiakirjan mukaisesti. Mukautustoimenpiteet kuuluvat sopimusvaltioiden kansalliseen toimivaltaan.Bonnissa 26 päivänä huhtikuuta 1994.PuheenjohtajaBernd SchmidbauerMUKAUTUSTOIMENPITEET LIIKENTEEN ESTEIDEN POISTAMISEKSI JA LIIKENNERAJOITUSTEN KUMOAMISEKSI SISÄRAJOJEN MAANTIELIIKENTEEN RAJANYLITYSPAIKOILLASchengen-valtioiden sisärajoilla tehtävien tarkastusten poistamisen loppuunsaattamiseen kuuluu lisäksi niiden esteiden poistaminen, jotka ovat tähänastisten tarkastusten vuoksi rakennettujen laitteiden vuoksi haitanneet matkustajaliikennettä.Sopimuspuolet aikovat siksi aloittaa näiden esteiden asteittaisen purkamisen heti, kun SIS-järjestelmän toteuttamisesta on olemassa myönteisiä merkkejä.Ensi vaiheessa on suunniteltu toimenpiteitä, jotka ovat sisärajojen vaivattoman ylittämisen takaamiseksi erityisen tarpeellisia ja jotka ovat toteutettavissa suhteellisen nopeasti ilman kohtuuttomia kustannuksia.Siksi on ryhdyttävä erityisesti seuraaviin toimenpiteisiin:- tähän saakka rajatarkastusten tarpeiden vuoksi suljettuina olleiden ajoratojen ja -kaistojen avaaminen ennen kaikkea moottoritieliikenteen rajanylityspaikoilla,- tarkastuskoppien poistaminen ajoradan keskikaistaleilta esteiden poistamiseksi suuremmalla nopeudella ohiajavalta liikenteeltä,- ajoradan ylle rakennettujen katosten purkaminen rajanylityspaikoilta näkyvyyttä ja ilmanpainetta haittaavien olosuhteiden välttämiseksi,- nopeusrajoitusten kumoaminen niin, että mahdolliset uudet nopeutta koskevat määräykset perustuvat yksinomaan liikenneturvallisuuteen,- tekniset varotoimenpiteet kääntymismahdollisuuden luomiseksi moottoriteille ja niiden kaltaisille teille sen varalta, että sisärajoilla otetaan yleisen järjestyksen tai kansallisen turvallisuuden vuoksi uudelleen väliaikaisesti käyttöön tarkastuksia ja määrätään maahantulokieltoja.Ohjelmat toteutetaan sopimusvaltioiden vastuulla ja - jos se on oikeudellisista tai asiallisista syistä välttämätöntä tai tarkoituksenmukaista - osapuolten yhteisestä sopimuksesta tai niiden keskinäisellä suostumuksella.Edellä mainituista ensimmäisen vaiheen toimenpiteistä olisi mahdollisimman moni saatettava päätökseen Schengenin soveltamissopimuksen voimaantuloon mennessä ja ainakin ne, jotka voidaan toteuttaa nopeasti ilman pitkää valmisteluaikaa (esimerkiksi ajoratojen sulkupuomien poistaminen).Muiden ensimmäisen vaiheen mukautustoimenpiteiden valmistelu toteutetaan seuraavassa esitetyn aikataulun mukaisesti.1) Vaiheessa 1. heinäkuuta-15. syyskuuta 1994 on suoritettava inventointi ja laadittava jokaisen sisärajojen rajanylityspaikan osalta luettelo toimista, joihin kyseisten mukautustoimenpiteiden toteuttamiseksi kulloinkin on ryhdyttävä.Samalla on otettava huomioon, että joillekin rajanylityspaikoille on jätettävä väliaikaisia rakennelmia poliisiyhteistyötä varten, niin että niillä voitaisiin säilyttää esimerkiksi nopeusrajoitukset, jotka ovat tarpeen toimipaikoille johtavien tuloteiden vuoksi.2) Ajanjakso 15. syyskuuta-31. lokakuuta 1994 on vaihe, jonka kuluessa asianomaiset naapurivaltiot sovittavat yhteen toimintansa. Niiden on neuvoteltava tämän jakson kuluessa jokaisen rajanylityspaikan osalta mukautustoimenpiteiden toteuttamiseksi tarpeellisista toimista.3) Sopimuspuolet huolehtivat 31. joulukuuta 1994 mennessä siitä, että päätökset Schengenin soveltamissopimuksen voimaantuloa varten tehdyistä suunnitelmista on vahvistettu.Jokaisen kolmesta valmisteluvaiheesta päätteeksi sopimuspuolet ilmoittavat keskusryhmälle aikataulun toteutumisesta ja liittävät ilmoitukseensa yksityiskohtaiset erittelyt.HENKILÖTARKASTUSTEN PURKAMINEN SISÄRAJOILLASCH/I-Front (94) 1 rev 3Erilaiset 19 päivänä kesäkuuta 1990 tehdyn Schengenin soveltamissopimuksen mukaiset sopeutustoimenpiteet on vuosia kestäneiden tehokkaiden valmistelujen jälkeen saatu toteutetuiksi lähes kokonaan tai - kuten Schengenin tietojärjestelmän osalta - niiden toteuttamista kiirehditään voimakkaasti.Toimenpiteiden mahdollistaman tavoitteen - henkilötarkastusten purkamisen sisärajoilla - saavuttaminen edellyttää vielä erilaisia valmisteluja. Jotta voitaisiin välttää yhteisillä rajoilla tehtävien tarkastusten täydellisen lopettamisen viivästyminen vielä kaikkien korvaavien edellytysten täyttymisen jälkeenkin, kehotetaan erityisen painokkaasti saattamaan voimaan toteuttamisen vaatimat olosuhteet. Tässä yhteydessä asian luonne edellyttää, että sisärajoilla luodaan muodollisista tarkastuksista vapaan tilanteen lisäksi myös kokonaisuudessaan sellaiset olosuhteet, joissa myöskään aikaisemmin tarkastusten vuoksi tarpeelliset liikennevirran esteet eivät enää vaikuta.Jotta tämä kehitys voisi edistyä suunnitelman mukaan, on yksittäisten vaiheiden toteuttamista varten laadittava konkreettinen toimintaohjelma.1 Henkilötarkastusten poistaminen ja niihin liittyvän henkilöllisyyden todistamisvelvollisuuden poistuminen maarajoilla, lentoasemilla ja merisatamissa1.1 Henkilötarkastusten poistuminenSchengenin soveltamissopimuksen 2 artiklan 1 kohdan mukaisesti sisärajat voidaan ylittää kaikkialla ilman henkilöiden tarkastamista.Siksi toimivaltaisten viranomaisten on kiellettyä suorittaa enää mitään tarkastuksia sisärajoilla lukuun ottamatta Schengenin soveltamissopimuksen 2 artiklan 2 kohdassa mainittuja tapauksia.Kääntäen tämä tarkoittaa sitä, että kaikki matkustajat ovat kansalaisuudestaan riippumatta vapaat kaikista rajan ylityksestä johtuvista rajapoliisin tarkastuksista sekä pakosta käyttää virallisia rajanylityspaikkoja.Tämä ei estä soveltamasta Schengenin soveltamissopimuksen 22 artiklaa eikä sopimuspuolen kansallisen lainsäädännön perusteella toimivaltaisia viranomaisia käyttämästä sopimuspuolen alueella ja rajan läheisyydessä oikeuttaan tarkastaa asiakirjojen ja todistusten omistamista, mukana pitämistä ja esittämistä koskevien velvoitteiden noudattamista.Tarkastusten poistamista koskevien Schengenin soveltamissopimuksen määräysten vastaisia ovat niin sanotut korvaavat rajatarkastukset. Ne ovat rajan ylityksestä johtuvia säännönmukaisia henkilötarkastuksia taaempana raja-alueella tai tiettyjen rajavyöhykkeiden sisällä. Tämä ei estä 2 artiklan 2 kohdan soveltamista.Lentoasemien ja merisatamien kautta tapahtuvan maahantulon ja maastalähdön yhteydessä ei suoriteta tarkastuksia vain, jos ylitettävät rajat ovat Schengen-maiden yhteisiä. Tämä koskee Schengen-alueen sisäisiä lentoja ja lauttayhteyksiä. Jos Schengenin sisäiset ja ulkoiset matkustajavirrat ohjataan ilman muuta kulkemaan eri teitä, voivat rajojen ylitykset tapahtua Schengen-alueen sisäisillä lennoilla ja laivamatkoilla käytännössä ilman tarkastuksia vain, jos lentoasemille ja merisatamiin on rakennettu tarvittavat erottelumahdollisuudet.Sopimuspuolet tiedottavat asianmukaisella tavalla- yleisölle,- rajavartiostolle ja poliisiviranomaisille, sekä- lentoasemia ja merisatamia ylläpitäville yhteisöille ja liikennöitsijöille,tämän sisärajoilla suoritettavista tarkastuksista luovuttaessa voimaan tulevan uuden tilanteen yksityiskohdista.1.2 Rajan ylittämisestä johtuvan rajanylitysasiakirjojen esittämisvelvollisuuden poistuminenRajatarkastusten poistumisen myötä poistuu sisärajojen ylittämisestä johtuva velvollisuus näyttää tai esittää voimassa oleva rajanylitysasiakirja.Tästä huolimatta jäävät voimaan maan sisällä sovellettavat henkilöllisyyden ja oleskeluoikeuden toteamiseksi tarvittavien asiakirjojen omistamista, mukana pitämistä ja esittämistä koskevat kansalliset määräykset.Valtuuskunnat toimittavat huhtikuun 1994 loppuun mennessä tätä asiaa koskevat määräyksensä ja ilmoittavat, millaisia henkilöllisyystodistuksia niiden valtioissa edellytetään ja mistä tarkastuksista kansallisessa lainsäädännössä on määrätty.2 Mukautustoimenpiteet liikennettä haittaavien esteiden poistamiseksi ja liikennerajoitusten kumoamiseksi maantieliikenteen rajanylityspaikoillaHenkilötarkastusten purkaminen on tärkein keino edistää vapaata liikkuvuutta yli rajojen. Tavoitteen saavuttamiseksi kokonaan on kuitenkin poistettava myös sellaiset esteet, jotka ovat olleet aikaisempien tarkastusten vuoksi tarpeellisia rakenteita ja haittaavat vapaata läpiajoa.2.1 Yleisiä huomautuksiaa) Nykyiset sisärajojen rajanylityspaikat - ainakin niistä suurimmat ja tärkeimmät - muodostavat useiden rakennelmien ja laitteiden kokonaisuuden.Schengenin tukitoimenpiteiden ensimmäinen vaihe tarkastusten poistamisen täydentämiseksi on tarkoitus ulottaa vain niihin toimenpiteisiin, joilla edistävät suoraan esteetöntä rajanylitystä.Muiden aikaisemmista tarkastusesteistä muistuttavien rakennusten poistaminen tai käyttötarkoituksen muuttaminen ja suuritöisten tienrakennustehtävien suorittaminen esimerkiksi tielinjausten oikaisemiseksi on jätettävä toiseen vaiheeseen.b) Useimmat Schengen-valtiot ovat vahvistaneet kahdenvälisin valtiosopimuksin, että rajat ylittävän liikenteen tarkastaminen yhteisöselvityksen tekemiseksi voidaan suorittaa joko maan omalla alueella tai naapurimaan alueella. Tällä perusteella on tarkastusten suorittaminen lähes kaikilla rajanylityspaikoilla vahvistettu soveltamista koskevin sopimuksin. Schengen-järjestelmän edellyttämät muutokset edellyttävät näin ollen kummankin osapuolen yksimielisyyttä. Sopimuspuolten velvollisuutena on saada pikaisesti aikaan tällainen yksimielisyys ja ilmoittaa siitä toimeenpanevalle komitealle.2.2 Rakennustekniset mukautustoimenpiteetAluksi olisi valmisteltava erityisesti rakennusteknisiä mukautustoimenpiteitä:- Eri rajanylityspaikoilla, varsinkin moottoritieliikenteen rajanylityspaikoilla on käytössä läpikulkuliikenteeseen tarkoitettuja ajoväyliä, jotka on kuitenkin suljettu puomein tai kaitein. Niiden vapauttaminen voidaan ja on syytä aloittaa pikaisesti.- Lähinnä moottoriteiden keskikaistaleilla olevat tarkastuskopit ovat liian lähellä ajoväylää ja vaarantavat suuremmalla nopeudella ohiajavan liikenteen turvallisuuden. Siksi ne on purettava.- Suurempien nopeuksien salliminen tekee tarpeelliseksi rajanylityspaikoilla ajoradan ylle rakennettujen katosten purkamisen, jotta vältyttäisiin näkyvyyttä ja ilmanpainetta haittaavilta olosuhteilta.2.3 Liikennerajoitusten kumoaminenHeti kun tarvittavat hankkeet on toteutettu, tähänastiset nopeusrajoitukset voidaan kumota. Uusien nopeusrajoitusten asettaminen riippuu yksinomaan liikenneturvallisuuden tarpeista.2.4 Varotoimenpiteet sisärajoilla suoritettavien tarkastusten väliaikaista uudelleen aloittamista vartenJos tarkastukset aloitetaan väliaikaisesti uudelleen sisärajoilla Schengenin soveltamissopimuksen 2 artiklan 2 kohdassa määrätyin edellytyksin, liikkuvat rajapoliisivoimat voivat määrätä tarkoitusta varten asetetuin kilvin noudattamaan tarkastustensa mahdollistamiseksi tarvittavia hitaampia nopeuksia ilman, että kyseisiä tapauksia varten on tarpeen pystyttää pysyviä liikennemerkkejä.Maahantulokieltojen täytäntöönpanemiseksi on kuitenkin suoritettava teknisiä valmisteluja, jotka mahdollistavat kääntymisen. Siksi on moottoriteiden ja vastaavien teiden keskikaiteet varustettava saranoiduin osin, jotka ovat tarvittaessa välittömästi avattavissa.2.5 ToimintaohjelmatSopimuspuolet laativat ensimmäisessä vaiheessa toteutettavasta rajanylityspaikkojen infrastruktuurin mukauttamisesta yksityiskohtaiset ohjelmat, joissa otetaan huomioon Schengenin soveltamissopimuksen toteuttaminen käytännössä, ja esittävät suunnitelmat toimeenpanevalle komitealle.Hyvissä ajoin ennen Schengenin soveltamissopimuksen voimaantuloa on erityisesti seuraavien toimenpiteiden oltava toteutetut:- tähän saakka rajatarkastusten tarpeiden vuoksi suljettuina olleiden ajoratojen ja -kaistojen avaaminen ennen kaikkea moottoritieliikenteen rajanylityspaikoilla,- tarkastuskoppien poistaminen ajoradan keskikaistaleilta esteiden poistamiseksi suuremmalla nopeudella ohiajavalta liikenteeltä,- ajoradan ylle rakennettujen katosten purkaminen rajanylityspaikoilta näkyvyyttä ja ilmanpainetta haittaavien olosuhteiden välttämiseksi,- nopeusrajoitusten kumoaminen niin, että mahdolliset uudet nopeutta koskevat määräykset perustuvat yksinomaan liikenneturvallisuuteen,- tekniset varotoimenpiteet kääntymismahdollisuuden luomiseksi moottoriteille ja niiden kaltaisille teille sen varalta, että sisärajoilla otetaan yleisen järjestyksen tai kansallisen turvallisuuden vuoksi uudelleen väliaikaisesti käyttöön tarkastuksia ja määrätään maahantulokieltoja.Ohjelmat toteutetaan sopimusvaltioiden vastuulla ja - jos se on oikeudellisista tai asiallisista syistä välttämätöntä tai tarkoituksenmukaista - osapuolten yhteisestä sopimuksesta tai niiden keskinäisellä suostumuksella. Sopimuspuolet toimittavat pääsihteeristölle kertomukset toteutetuista toimenpiteistä.3 Ilmoittaminen aikaistetuista tarkastusten lopettamisista ennen Schengenin soveltamissopimuksen voimaantuloaSchengenin soveltamissopimuksen strategian perustana on, että tarkastusten lopettamiseen sisärajoilla liittyy ennalta tapahtuva tasoitusvälineiden käyttöönotto.Yhtä tärkeimmistä korvaavista välineistä, Schengenin tietojärjestelmää, ei ole vielä toteutettu, joten henkilötarkastuksia on periaatteessa jatkettava edelleen.Sopimuspuolet pitävät joissakin harvoissa tapauksissa mahdollisesti kannatettavana luopumista sisärajoilla tehtävistä tarkastuksista kahdenvälisen sopimuksen perusteella jo nyt symbolisesti ja kokeilumielessä, jos se ei lainkaan tai vakavasti loukkaa turvallisuustarpeita (kokeilujaksot).Jos tällaisia aikaistettuja tarkastusten lopettamisia suunnitellaan, niistä pyydetään ilmoittamaan toimeenpanevalle komitealle.4 Neuvottelut korvaavista tarkastuksistaSchengenin soveltamissopimuksen 2 artiklan 2 kohdan mukaisesti sopimuspuolen on neuvoteltava muiden sopimuspuolten kanssa, jos se aikoo suorittaa sisärajoilla rajoitetun ajan yleisen järjestyksen tai turvallisuuden edellyttämiä kansallisia rajatarkastuksia.Asetuksen hengen ja tavoitteen mukaisesti tämä velvollisuus on voimassa myös silloin, kun taaempana raja-alueella tai tiettyjen rajavyöhykkeiden sisällä suoritetaan korvaavia tarkastuksia (ks. kohta 1.1).Jos tällaista toimenpidettä suunnitellaan, on kyseisen sopimuspuolen ilmoitettava asiasta samalla tavoin kuin tapauksissa, joissa rajatarkastuksia ollaan ottamassa väliaikaisesti käyttöön välittömästi sisärajoilla.


title: 2008/537/EY: Euroopan parlamentin päätös 24. huhtikuuta 2007 vastuuvapauden myöntämisestä Euroopan jälleenrakennusviraston talousarvion toteuttamisesta varainhoitovuonna 2005

text:
               15.7.2008

               FI

               Euroopan unionin virallinen lehti

               L 187/182

         EUROOPAN PARLAMENTIN PÄÄTÖS
   24. huhtikuuta 2007
   vastuuvapauden myöntämisestä Euroopan jälleenrakennusviraston talousarvion toteuttamisesta varainhoitovuonna 2005
   (2008/537/EY)
   EUROOPAN PARLAMENTTI, joka
   ottaa huomioon Euroopan jälleenrakennusviraston lopullisen tilinpäätöksen varainhoitovuodelta 2005 (1),
   ottaa huomioon tilintarkastustuomioistuimen kertomuksen Euroopan jälleenrakennusviraston tilinpäätöksestä varainhoitovuodelta 2005 sekä viraston vastaukset (2),
   ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan jälleenrakennusvirastosta 5. joulukuuta 2000 annetun neuvoston asetuksen (EY) N:o 2667/2000 (4) ja erityisesti sen 8 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6-0116/2007),

               1.

               myöntää Euroopan jälleenrakennusviraston johtajalle vastuuvapauden viraston talousarvion toteuttamisesta varainhoitovuonna 2005;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan jälleenrakennusviraston johtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL C 266, 31.10.2006, s. 7.

      (2)  EUVL C 312, 19.12.2006, s. 18.

      (3)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).

      (4)  EYVL L 306, 7.12.2000, s. 7, asetus sellaisena kuin se on viimeksi muutettuna asetuksella (EY) N:o 1756/2006 (EUVL L 332, 30.11.2006, s. 18).

      (5)  EYVL L 357, 31.12.2002, s. 72.
    ---documentbreak---

               15.7.2008

               FI

               Euroopan unionin virallinen lehti

               L 187/183

         EUROOPAN PARLAMENTIN PÄÄTÖSLAUSELMA
   24. huhtikuuta 2007
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan jälleenrakennusviraston talousarvion toteuttamisesta varainhoitovuonna 2005
   EUROOPAN PARLAMENTTI, joka
   ottaa huomioon Euroopan jälleenrakennusviraston lopullisen tilinpäätöksen varainhoitovuodelta 2005 (1),
   ottaa huomioon tilintarkastustuomioistuimen kertomuksen Euroopan jälleenrakennusviraston tilinpäätöksestä varainhoitovuodelta 2005 sekä viraston vastaukset (2),
   ottaa huomioon neuvoston 27. helmikuuta 2007 antaman suosituksen (5711/2007 — C6-0080/2007),
   ottaa huomioon EY:n perustamissopimuksen ja erityisesti sen 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan jälleenrakennusvirastosta 5. joulukuuta 2000 annetun neuvoston asetuksen (EY) N:o 2667/2000 (4) ja erityisesti sen 8 artiklan,
   ottaa huomioon neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6-0116/2007),

               A.

               ottaa huomioon, että tilintarkastustuomioistuin totesi saaneensa riittävän varmuuden siitä, että 31. joulukuuta 2005 päättyneen varainhoitovuoden tilinpäätös on luotettava ja tilien perustana olevat toimet ovat, varausta lukuun ottamatta, lailliset ja asianmukaiset,

               B.

               ottaa huomioon, että parlamentti myönsi 27. huhtikuuta 2006 johtajalle vastuuvapauden viraston talousarvion toteuttamisesta varainhoitovuonna 2004 (6) ja että vastuuvapauspäätökseen liittyvässä päätöslauselmassa se muun muassa

                           —

                           kehottaa virastoa hakemaan ohjausta varainhoitopolitiikkaansa parantamiseen, jotta nykyisillä pankkitileillä olevat usein huomattavat summat käytettäisiin parhaalla mahdollisella tavalla;

                           —

                           panee merkille, että kaikki vastikevaroihin, puiteluottojärjestelmiin ja erityisrahastoihin liittyvät transaktiot on kirjattu pitkäaikaisiin saamisiin sovellettavien tehokkaiden sisäisen valvonnan menettelyiden puuttuessa; vaatii, että tilintarkastustuomioistuin voi vahvistaa kaikki transaktiot;

                           —

                           vaatii komissiota ja jälleenrakennusvirastoa luomaan tiiviissä yhteistyössä UNMIK:n (Yhdistyneiden Kansakuntien Kosovon väliaikaishallinto) ja rahanpesun selvittelykeskuksen (FIU) kanssa tarjouskilpailulle selkeät ja avoimet säännöt, luomaan alalla sisäisestä ja ylemmästä tarkastuksesta vastaavat elimet ja tiedottamaan parlamentille saavutetusta edistyksestä sekä sen takia, että selvitettäisiin tuolloiset vakavat ongelmat, jotka koskivat epäilyttävissä olosuhteissa toteutettuja julkisen alan urakkahuutokauppaa ja hankkeiden myöntämistä herkillä aloilla (erityisesti matkapuhelinalalla) että sen takia, että vältyttäisiin kaikkinaisilta korruptioon liittyviltä syytöksiltä;

         Useimpia erillisessä vastuuvapausmenettelyssä olevia EU:n erillisvirastoja koskevat yleiset näkökohdat

               1.

               katsoo, että erillisvirastojen jatkuvasti kasvava määrä ja tiettyjen erillisvirastojen toiminta eivät vaikuta sopivan yhteen yleisen toimintakehyksen kanssa, eivätkä tiettyjen erillisvirastojen toimivaltuudet aina vastaa unionin todellisia tarpeita eivätkä sen kansalaisten odotuksia, ja toteaa, että yleisesti erillisvirastojen julkisuuskuva ja tiedotusvälineiden niistä esittämä arvostelu eivät aina ole myönteisiä;

               2.

               pyytää komissiota sen tähden määrittelemään uusien erillisvirastojen perustamiseen liittyvän yleisen toimintakehyksen sekä tekemään ennen kunkin uuden viraston perustamista kustannus-hyötyselvityksen ja valvomaan, ettei toiminta mene päällekkäin muiden erillisvirastojen toiminnan tai muiden yhteisön elinten toimivaltuuksien kanssa;

               3.

               kehottaa tilintarkastustuomioistuinta antamaan kustannus-hyötyselvityksestä lausuntonsa ennen parlamentin päätöstä asiasta;

               4.

               pyytää komissiota esittämään viiden vuoden välein selvityksen kunkin olemassa olevan viraston tarjoamasta lisäarvosta; pyytää kaikkia asianomaisia toimielimiä toteuttamaan tarvittavat toimet viraston toimenkuvan muuttamiseksi tai viraston lakkauttamiseksi, jos viraston tarjoamasta lisäarvosta annetaan kielteinen arvio;

               5.

               ottaa huomioon sääntelyvirastojen kasvavan määrän ja pitää sen vuoksi valitettavana, että vielä ei ole saatu päätökseen neuvotteluja esityksestä näiden virastojen toimintakehystä koskevaksi toimielinten väliseksi sopimukseksi, ja kehottaa komission toimivaltaisia yksiköitä tekemään yhteistyössä tilintarkastustuomioistuimen kanssa kaikkensa, jotta tämä sopimus saadaan pian tehtyä;

               6.

               toteaa, että komission talousarviovastuun vuoksi erillisvirastojen ja komission välisiä yhteyksiä on vahvistettava; kehottaa komissiota ja neuvostoa tekemään kaikkensa, jotta komissio saisi 31. joulukuuta 2007 mennessä kokoon määrävähemmistön sääntelyvirastojen valvontaelimiin, ja toimimaan vastaavalla tavalla aina uusia erillisvirastoja perustettaessa;

               7.

               pyytää tilintarkastustuomioistuinta lisäämään vuosikertomukseensa erillisen luvun niitä erillisvirastoja varten, joiden vastuuvapautta käsitellään komission tilinpäätöksen yhteydessä, jotta erillisvirastojen yhteisörahoituksen käytöstä saataisiin huomattavasti selkeämpi kuva;

               8.

               vahvistaa periaatteen, jonka mukaan kaikkien yhteisön erillisvirastojen, saivatpa ne avustusta tai eivät, on saatava parlamentilta vastuuvapaus jopa siinä tapauksessa, että niiden perustamistekstin nojalla myös toinen vastuuvapausviranomainen on osallisena;

               9.

               kehottaa tilintarkastustuomioistuinta tarkastamaan kaikkien erillisvirastojen varainhoidon moitteettomuuden ja tekemään siitä selkoa parlamentin asiasta vastaaville valiokunnille, talousarvion valvontavaliokunta mukaan luettuna;

               10.

               panee merkille, että erillisvirastojen määrä kasvaa jatkuvasti ja että niiden perustamisesta ja valvonnasta vastaavien komission pääosastojen on entistä tärkeämpää kehittää yhteinen erillisvirastoja koskeva strategia ottaen huomioon, että komissio kantaa erillisvirastojen toiminnasta poliittista vastuuta, joka on huomattavasti logistista tukea kauaskantoisempaa; katsoo, että tämän strategian kehittämisessä saattaisi olla hyödyllistä käyttää esimerkkinä rakennetta, jonka erillisvirastot loivat kyseisissä pääosastoissa tapahtuvaa koordinointia varten;

               11.

               kehottaa komissiota antamaan erillisvirastoille lisää hallinnollista ja teknistä tukea ottaen huomioon yhä monimutkaisemmiksi muuttuvat yhteisön hallinnolliset säännöt sekä tekniset ongelmat;

               12.

               panee merkille, että missään erillisvirastossa ei ole kurinpitoasioita käsittelevää elintä, ja kehottaa komission yksiköitä toteuttamaan tarvittavat toimet kyseisen välineen perustamiseksi pikaisesti;

               13.

               on tyytyväinen huomattaviin parannuksiin EU:n erillisvirastojen koordinoinnissa, jonka avulla ne pystyvät ratkomaan toistuvia ongelmia ja tekemään tehokkaammin yhteistyötä komission ja parlamentin kanssa;

               14.

               katsoo, että useiden erillisvirastojen yhteisen tukipalvelun luominen on toimenpide, jota kannattaa jatkaa ja laajentaa, jotta niiden taloushallinnon tietojärjestelmät saataisiin yhdenmukaistettua komission vastaavien järjestelmien kanssa;

               15.

               kehottaa erillisvirastoja parantamaan yhteistyötä ja tavoitteidensa yhteensovittamista alan toimijoiden kanssa; kannustaa komissiota hyväksymään tarvittavat menettelyt, joilla se tukee erillisvirastojen julkisuuskuvan parantamista ja vahvistaa niiden toiminnan näkyvyyttä;

               16.

               kehottaa komissiota ehdottamaan erillisvirastojen vuosikertomusten yhdenmukaistamista ja kehittämään tulosindikaattoreita, joiden avulla erillisvirastojen tehokkuutta on mahdollista verrata;

               17.

               kehottaa erillisvirastoja esittämään kunkin vuoden alussa tulosindikaattorit, joiden avulla niitä voidaan arvioida;

               18.

               kehottaa kaikkia erillisvirastoja käyttämään yhä laajemmin SMART-tavoitteita, joiden pitäisi johtaa päämäärien realistisempaan asettamiseen ja toteuttamiseen;

               19.

               on tilintarkastustuomioistuimen kanssa yhtä mieltä siitä, että myös komissio kantaa vastuuta erillisvirastojen hallinnosta (ja niiden varainhoidosta); kehottaa komissiota sen vuoksi valvomaan eri erillisvirastojen hallinnointia ja tarvittaessa opastamaan ja auttamaan niitä siinä varsinkin tarjouskilpailumenettelyjen asianmukaisen toteuttamisen, rekrytointimenettelyjen avoimuuden, moitteettoman varainhoidon (käyttämättä jääneet varat ja ylibudjetointi) ja erityisesti sisäistä valvontarakennetta koskevien sääntöjen asianmukaisen soveltamisen yhteydessä;

               20.

               katsoo, että erillisvirastojen työohjelmista on käytävä ilmi niiden tavoitteet operatiivisella ja mitattavissa olevalla tavalla ja että komission sisäisen valvonnan standardit olisi otettava asianmukaisesti huomioon;

         Erityiset näkökohdat

               21.

               korostaa arvostavansa suuresti viraston saavuttamia tuloksia ja niitä merkittäviä parannuksia, joita virasto kykeni toteuttamaan noudattaakseen tilintarkastustuomioistuimen ja parlamentin suosituksia;

               22.

               onnittelee viraston johtajaa ja henkilöstöä sen hyvin vaikeissa oloissa tekemästä työstä, joka parantaa merkittävästi EU:n imagoa ja sen näkyvyyttä;

               23.

               vaatii komissiota pidentämään viraston toimikautta, jonka on määrä päättyä vuonna 2008; on sitä mieltä, että virasto olisi muutettava EU:n tiettyjä ulkoisia toimia täytäntöön panevaksi virastoksi, ja tämän muutoksen tulisi perustua erityisesti kriisien jälkeisillä alueilla etukäteen tehtyyn kustannus-hyöty-analyysiin, pitäen kuitenkin huolta siitä, ettei toiminta mene päällekkäin muiden eurooppalaisten tai kansainvälisten organisaatioiden toiminnan kanssa, jotta hankittua asiantuntemusta ei menetettäisi;

               24.

               kehottaa komissiota tiedottamaan parlamentille, mitkä muut syyt kuin komission aikomus lakkauttaa virasto vuonna 2008 johtivat siihen, että virastolle ei annettu tehtäväksi panna täytäntöön unionin Kyproksen pohjoisosan erityisohjelmaa ja tukea palestiinalaisväestölle;

               25.

               katsoo, että virastolla on sen lisäksi, että sillä on järjestelmiä (logistiikka-, tietotekniikka- ja muita järjestelmiä), joilla voidaan nopeasti ottaa käyttöön suuria summia tukea konfliktien jälkeisillä alueilla, myös korkeatasoista asiantuntemusta sekä tietoa sodanjälkeisestä jälleenrakentamisesta;

               26.

               on vakuuttunut, että ajankohtana, jolloin komissio haluaa ryhtyä hallinnoimaan liittymistä valmistelevan tuen uutta välinettä, kun on kyse yhteisön säännöstöön liittyvistä tehtävistä Balkanilla, viraston olisi otettava vastatakseen ulkosuhteiden RELEX-viraston tehtävistä;

               27.

               katsoo, että uuden tehtävän antaminen tälle menestyksekkäälle virastolle olisi tehokkain keino panna täytäntöön uudet ulkoiset toimet, joita Brysselissä sijaitsevat komission yksiköt tai komission edustustot eivät voi panna täytäntöön;

               28.

               katsoo, että virastolla voisi olla hyvin merkityksellinen rooli alueilla, joilla perinteistä kehitysapua ei voida panna täytäntöön; katsoo, että tämä lisäisi myös merkittävästi EU:n näkyvyyttä;

               29.

               pitää myönteisenä viraston vuosia 2003 ja 2004 koskevissa tilintarkastustuomioistuimen vuosikertomuksissa tehtyjen havaintojen perusteella toteuttamia toimia hankintamenettelyjen parantamiseksi, jotka lisäsivät avoimuutta useilla aloilla; mainitsee esimerkkinä, että arviointimenettelyn aikana tehdyt sopimusten myöntämiseen vaikuttavat tärkeät päätökset ovat paremmin dokumentoituja ja että arviointia ja hankintamenettelyjä koskeva yleinen kurinalaisuus on parantunut;

               30.

               kehottaa virastoa edelleen kehittämään valintakriteerejä realistisemmiksi, koska niitä on joskus vaikea soveltaa oloihin, joissa virasto toimii;

               31.

               pitää myönteisenä tarjouskilpailujen alalla saavutettua edistystä ja kannustaa virastoa edelleen tehostamaan ponnistelujaan sen varmistamiseksi, että tehdyt sopimukset ovat kaikkien säännösten mukaisia;

               32.

               panee merkille, että kertomuksessaan varainhoitovuodelta 2004 tilintarkastustuomioistuin totesi UNMIK:n tehtäväksi annettujen toimien tarkastuksen yhteydessä, että virasto ei harjoittanut asianmukaista varainhoidon valvontaa maksuja suorittaessaan ja että virastolla oli toimia päättäessään suuria vaikeuksia, jotka johtuivat pääasiassa siitä, että asianmukainen hankekirjanpito puuttui ja että menoille ei ollut esitetty riittäviä perusteita; pitää myönteisenä viraston vuonna 2005 tekemiä merkittäviä ponnisteluja tilanteen korjaamiseksi, mutta huomauttaa, että toimien päättämisessä on edelleen joitakin ongelmia.

      (1)  EUVL C 266, 31.10.2006, s. 7.

      (2)  EUVL C 312, 19.12.2006, s. 18.

      (3)  EYVL L 248, 16.9.2002, s. 1, asetus sellaisena kuin se on muutettuna asetuksella (EY, Euratom) N:o 1995/2006 (EUVL L 390, 30.12.2006, s. 1).

      (4)  EYVL L 306, 7.12.2000, s. 7, asetus sellaisena kuin se on viimeksi muutettuna asetuksella (EY) N:o 1756/2006 (EUVL L 332, 30.11.2006, s. 18).

      (5)  EYVL L 357, 31.12.2002, s. 72.

      (6)  EUVL L 340, 6.12.2006, s. 74.


title: 2010/740/EU: Euroopan parlamentin ja neuvoston päätös, annettu 24 päivänä marraskuuta 2010 , Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2009/024 NL/Noord Holland and Zuid Holland Division 58, Alankomaat)

text:
               4.12.2010

               FI

               Euroopan unionin virallinen lehti

               L 318/37

         EUROOPAN PARLAMENTIN JA NEUVOSTON PÄÄTÖS,
   annettu 24 päivänä marraskuuta 2010,
   Euroopan globalisaatiorahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti (hakemus EGF/2009/024 NL/Noord Holland and Zuid Holland Division 58, Alankomaat)
   (2010/740/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi globalisaatiosta johtuvien maailmankaupan huomattavien rakenteellisten muutosten vuoksi työttömiksi jääneille työntekijöille ja heidän auttamisekseen työelämään uudelleen integroitumisessa.

               (2)

               EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää myös työntekijöille, jotka ovat tulleet vähennetyiksi maailmanlaajuisen rahoitus- ja talouskriisin välittömänä seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Alankomaat esitti 30 päivänä joulukuuta 2009 hakemuksen EGR:n varojen käyttöönottamiseksi työntekijävähennysten vuoksi, jotka on toteutettu kahdella vierekkäisellä NUTS II -alueella Noord Hollandissa (NL32) ja Zuid Hollandissa (NL33), NACE Rev. 2:n kaksinumerotason 58 (kustannustoiminta) piirissä toimivissa kahdeksassa yrityksessä; hakemusta täydennettiin lisätiedoin 31 päivään toukokuuta 2010 asti. Hakemus on asetuksen (EY) N:o 1927/200610 artiklassa säädettyjen rahoitustuen vahvistamista koskevien vaatimusten mukainen. Näin ollen komissio ehdottaa, että varoja otetaan käyttöön 2 326 459 euroa.

               (5)

               Tämän vuoksi EGR:stä olisi otettava käyttöön varoja rahoitustuen antamiseksi Alankomaiden hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta otetaan käyttöön 2 326 459 euroa maksusitoumusmäärärahoina ja maksumäärärahoina osana varainhoitovuotta 2010 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 24 päivänä marraskuuta 2010.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         O. CHASTEL

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.


Avis juridique important

|

31999D0460

1999/460/EY: Neuvoston päätös, tehty 20 päivänä toukokuuta 1999, lisäpöytäkirjan tekemisestä Euroopan talousyhteisön ja Kyproksen assosiaatiosopimukseen Kyproksen assosioimiseksi tutkimusta, teknologista kehittämistä ja esittelyä koskevaan viidenteen puiteohjelmaan (1998-2002)

Virallinen lehti nro L 180 , 15/07/1999 s. 0035 - 0036

NEUVOSTON PÄÄTÖS,tehty 20 päivänä toukokuuta 1999,lisäpöytäkirjan tekemisestä Euroopan talousyhteisön ja Kyproksen assosiaatiosopimukseen Kyproksen assosioimiseksi tutkimusta, teknologista kehittämistä ja esittelyä koskevaan viidenteen puiteohjelmaan (1998-2002)(1999/460/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 170 artiklan yhdessä 300 artiklan 2 kohdan ja 300 artiklan 3 kohdan ensimmäisen alakohdan kanssa,ottaa huomioon komission ehdotuksen(1),ottaa huomioon Euroopan parlamentin lausunnon(2),sekä katsoo, että1) Euroopan talousyhteisön ja niiden sekä Kyproksen tasavallan, jäljempänä "Kypros", välisestä assosiaatiosta tehty sopimus(3), jäljempänä "assosiaatiosopimus", tuli voimaan 1 päivänä kesäkuuta 1973,2) pöytäkirja Euroopan yhteisön ja Kyproksen tasavallan välisestä rahoitusalan ja teknisen alan yhteistyöstä(4) allekirjoitettiin 30 päivänä lokakuuta 1995,3) Eurooppa-neuvoston 12 ja 13 päivänä joulukuuta 1997 Luxemburgissa pitämän kokouksen päätelmissä vahvistettiin, että jäsenyyttä hakeneet maat voivat assosioitua tutkimuksen ja teknologisen kehittämisen alalla toteuttettavaan yhteisön puiteohjelmaan osana näihin maihin sovellettavaa liittymistä valmistelevaa strategiaa,4) Kypros ilmoitti 7 päivänä huhtikuuta 1998 virallisesti komissiolle haluavansa assosioitua puiteohjelmaan,5) neuvosto valtuutti 13 päivänä lokakuuta 1998 komission neuvottelemaan assosiaatiosopimukseen tehtävästä lisäpöytäkirjasta, jäljempänä "pöytäkirja",6) Euroopan parlamentti ja Euroopan unionin neuvosto hyväksyivät päätöksellä N:o 182/1999/EY tutkimusta, teknologista kehittämistä ja esittelyä tarkoittavia toimia koskevan Euroopan yhteisön puiteohjelman (1998-2002)(5), jäljempänä "viides puiteohjelma", ja7) pöytäkirja Kyproksen assosioimisesta viidenteen puiteohjelmaan olisi hyväksyttävä ja allekirjoitettava yhteisön puolesta,ON PÄÄTTÄNYT SEURAAVAA:1 artiklaHyväksytään yhteisön puolesta lisäpöytäkirja Euroopan talousyhteisön ja Kyproksen tasavallan välisestä assosiaatiosta tehtyyn sopimukseen.Pöytäkirjan teksti on tämän päätöksen liitteenä.2 artiklaNeuvoston puheenjohtajalla on oikeus nimetä henkilöt, joilla on valtuudet allekirjoittaa sopimus yhteisöä sitovasti.3 artiklaNeuvoston puheenjohtaja antaa pöytäkirjan 10 artiklassa tarkoitetun ilmoituksen.Tehty Brysselissä 20 päivänä toukokuuta 1999.Neuvoston puolestaE. BULMAHNPuheenjohtaja(1) EYVL C 89, 30.3.1999, s. 31.(2) Lausunto annettu 14. huhtikuuta 1999 (ei vielä julkaistu virallisessa lehdessä).(3) EYVL L 133, 21.5.1973, s. 2.(4) EYVL L 278, 21.11.1995, s. 23.(5) EYVL L 26, 1.2.1999, s. 1.


Avis juridique important

|

31999D0008

1999/8/EY: Neuvoston päätös, tehty 31 päivänä joulukuuta 1998, talous- ja rahoituskomitean perussäännön hyväksymisestä

Virallinen lehti nro L 005 , 09/01/1999 s. 0071 - 0071

NEUVOSTON PÄÄTÖS,tehty 31 päivänä joulukuuta 1998,talous- ja rahoituskomitean perussäännön hyväksymisestä (1999/8/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 153 artiklan,ottaa huomioon komission lausunnon,sekä katsoo, ettäperustamissopimuksen 109 c artiklan 2 kohdan mukaisesti talous- ja rahoituskomitea perustetaan kolmannen vaiheen alkaessa,neuvosto teki 21 päivänä joulukuuta 1998 päätöksen talous- ja rahoituskomitean kokoonpanosta (1),palauttaa mieliin, että 16 päivänä kesäkuuta 1997 kokoontunut Eurooppa-neuvosto antoi päätöslauselman valuuttakurssimekanismin perustamisesta talous- ja rahaliiton kolmannessa vaiheessa (2),palauttaa mieliin, että 13 päivänä joulukuuta 1997 kokoontunut Eurooppa-neuvosto antoi päätöslauselman jäsenvaltioiden talouspolitiikan yhteensovittamisesta talous- ja rahaliiton kolmannessa vaiheessa sekä perustamissopimuksen 109 ja 109 b artiklasta (3),palauttaa mieliin, että kyseisissä päätöslauselmissa annetaan talous- ja rahoituskomitealle tietty tehtävä, jakatsoo näin ollen, että talous- ja rahoituskomitean perussääntö olisi vahvistettava,ON PÄÄTTÄNYT SEURAAVAA:1 artikla Vahvistetaan talous- ja rahoituskomitean perussääntö.Perussäännön teksti on tämän päätöksen liitteenä.2 artikla Tämä päätös julkaistaan Euroopan yhteisöjen virallisessa lehdessä.Sitä noudatetaan 1 päivästä tammikuuta 1999.Tehty Brysselissä 31 päivänä joulukuuta 1998.Neuvoston puolestaR. EDLINGERPuheenjohtaja(1) EYVL L 358, 31.12.1998, s. 109(2) EYVL C 236, 2.8.1997, s. 5(3) EYVL C 35, 2.2.1998, s. 1


title: 2005/901/EY: Neuvoston päätös, tehty  12 päivänä joulukuuta 2005 , belgialaisen jäsenen nimeämisestä alueiden komiteaan

text:
               15.12.2005

               FI

               Euroopan unionin virallinen lehti

               L 328/59

      NEUVOSTON PÄÄTÖS,
   tehty 12 päivänä joulukuuta 2005,
   belgialaisen jäsenen nimeämisestä alueiden komiteaan
   (2005/901/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 263 artiklan,
   ottaa huomioon Belgian hallituksen ehdotuksen,
   sekä katsoo seuraavaa:

               (1)

               Neuvosto teki 22 päivänä tammikuuta 2002 päätöksen 2002/60/EY (1) alueiden komitean varsinaisten jäsenten ja varajäsenten nimeämisestä 26 päivänä tammikuuta 2002 alkavaksi ja 25 päivänä tammikuuta 2006 päättyväksi toimikaudeksi.

               (2)

               Alueiden komitean varsinaisen jäsenen paikka on vapautunut varsinaisen jäsenen Jean-Claude VAN CAUWENBERGHEn (ministre-président du gouvernement wallon, BE) toimikauden päätyttyä,

         ON PÄÄTTÄNYT SEURAAVAA:
   1 artikla
   Nimetään alueiden komitean jäseneksi jäljellä olevaksi toimikaudeksi eli 25 päivään tammikuuta 2006:
   Jean-Claude VAN CAUWENBERGHE,
   membre du Parlement wallon.
   2 artikla
   Tämä päätös julkaistaan Euroopan unionin virallisessa lehdessä.
   Se tulee voimaan päivänä, jona se tehdään.

      Tehty Brysselissä 12 päivänä joulukuuta 2005.

            Neuvoston puolesta

            Puheenjohtaja

         J. STRAW

      (1)  EYVL L 24, 26.1.2002, s. 38.


title: 2007/97/EY: Neuvoston päätös, tehty 12 päivänä helmikuuta 2007 , Euroopan keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Banco de Españan ulkopuolisten tilintarkastajien osalta

text:
               14.2.2007

               FI

               Euroopan unionin virallinen lehti

               L 42/24

      NEUVOSTON PÄÄTÖS,
   tehty 12 päivänä helmikuuta 2007,
   Euroopan keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Banco de Españan ulkopuolisten tilintarkastajien osalta
   (2007/97/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimukseen liitetyn pöytäkirjan Euroopan keskuspankkijärjestelmän ja Euroopan keskuspankin perussäännöstä ja erityisesti sen 27 artiklan 1 kohdan,
   ottaa huomioon Euroopan keskuspankin Euroopan unionin neuvostolle 13 päivänä marraskuuta 2006 antaman suosituksen EKP/2006/18 (1) Banco de Españan ulkopuolisista tilintarkastajista,
   sekä katsoo seuraavaa:

               (1)

               Euroopan keskuspankin (EKP) neuvoston suosittelemien ja neuvoston hyväksymien riippumattomien ulkopuolisten tilintarkastajien on määrä tarkastaa Euroopan keskuspankin ja kansallisten keskuspankkien tilit.

               (2)

               Banco de Españan itsemääräämisoikeudesta annetun lain 13/1994 4 artiklan 2 kohdan ja sen työjärjestyksen 29 artiklan 3 kohdan ja 31 artiklan mukaan riippumattomat ulkopuoliset tilintarkastajat tarkastavat Banco de Españan tilit siten kuin Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan 27 artiklassa määrätään ja tilien tarkastamisesta annetun lain 19/1988 (2) tilintarkastajien hyväksymistä, toimikautta ja kiertoa koskevia säännöksiä noudattaen.

               (3)

               Banco de Españan nykyisten ulkopuolisten tilintarkastajien toimikausi päättyy tilivuoden 2005 tilintarkastuksen jälkeen. Tämän vuoksi on tarpeen nimittää ulkopuoliset tilintarkastajat tilivuodesta 2006 alkaen.

               (4)

               Banco de España on valinnut Deloitte, S.L.:n ulkopuolisiksi tilintarkastajikseen tilivuosiksi 2006–2008 siten, että toimikausi on tämän jälkeen jatkettavissa vuosittain tilivuoden 2012 loppuun saakka.

               (5)

               EKP katsoo, että Banco de Españan valitsemat ulkopuoliset tilintarkastajat täyttävät nimittämisensä edellyttämät vaatimukset, ja sen vuoksi EKP:n neuvosto suosittelee, että Deloitte, S.L. nimitetään Banco de Españan ulkopuolisiksi tilintarkastajiksi tilivuosiksi 2006–2008 siten, että toimikausi on tämän jälkeen jatkettavissa vuosittain tilivuoden 2012 loppuun saakka.

               (6)

               On aiheellista noudattaa EKP:n neuvoston suositusta ja muuttaa neuvoston päätös 1999/70/EY (3) tämän mukaisesti,

         ON PÄÄTTÄNYT SEURAAVAA:
   1 artikla
   Korvataan päätöksen 1999/70/EY 1 artiklan 3 kohta seuraavasti:

      ”3.   Deloitte, S.L. hyväksytään Banco de Españan ulkopuolisiksi tilintarkastajiksi tilivuosiksi 2006–2008.
      Toimikautta voidaan tämän jälkeen jatkaa vuosittain tilivuoden 2012 loppuun saakka.”

   2 artikla
   Tämä päätös ilmoitetaan Euroopan keskuspankille.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 12 päivänä helmikuuta 2007.

            Neuvoston puolesta

            Puheenjohtaja

         F.-W. STEINMEIER

      (1)  EUVL C 283, 21.11.2006, s. 16.

      (2)  Laki sellaisena kuin se on muutettuna rahoitusjärjestelmän uudistamistoimista annetulla lailla 44/2002.

      (3)  EYVL L 22, 29.1.1999, s. 69, päätös sellaisena kuin se on viimeksi muutettuna päätöksellä 2006/852/EY (EUVL L 331, 29.11.2006, s. 19).


title: 2012/292/EU: Neuvoston päätös, annettu 31 päivänä toukokuuta 2012 , Euroopan unionin ja Moldovan tasavallan välisen maataloustuotteiden ja elintarvikkeiden maantieteellisten merkintöjen suojaa koskevan sopimuksen allekirjoittamisesta unionin puolesta

text:
               7.6.2012

               FI

               Euroopan unionin virallinen lehti

               L 147/1

         NEUVOSTON PÄÄTÖS,
   annettu 31 päivänä toukokuuta 2012,
   Euroopan unionin ja Moldovan tasavallan välisen maataloustuotteiden ja elintarvikkeiden maantieteellisten merkintöjen suojaa koskevan sopimuksen allekirjoittamisesta unionin puolesta
   (2012/292/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Komissio on neuvotellut unionin puolesta Euroopan unionin ja Moldovan tasavallan välisen sopimuksen maataloustuotteiden ja elintarvikkeiden maantieteellisten merkintöjen suojasta, jäljempänä ’sopimus’.

               (2)

               Sopimuksella mahdollistetaan vastavuoroinen suoja unionin ja Moldovan tasavallan maantieteellisille merkinnöille ja edistetään lainsäädäntöjen lähentämistä unionin naapurivaltioiden kesken.

               (3)

               Sopimus olisi allekirjoitettava,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan lupa Euroopan unionin ja Moldovan tasavallan välisen maataloustuotteiden ja elintarvikkeiden maantieteellisten merkintöjen suojaa koskevan sopimuksen allekirjoittamiseen unionin puolesta sillä varauksella, että sopimuksen tekeminen saatetaan päätökseen (1).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 31 päivänä toukokuuta 2012.

            Neuvoston puolesta

            Puheenjohtaja

         P. OLSEN DYHR

      (1)  Sopimuksen teksti julkaistaan yhdessä sen tekemistä koskevan päätöksen kanssa.


Euroopan parlamentin päätös Elisabeth Jegglen parlamentaarisen koskemattomuuden pidättämistä koskevasta pyynnöstä (2001/2031(IMM))


Avis juridique important

|

31984D0128

84/128/ETY: Komission päätös, tehty 29 päivänä helmikuuta 1984, teollisuuden tutkimuksen ja kehityksen neuvoa-antavan komitean (IRDAC) perustamisesta

Virallinen lehti nro L 066 , 08/03/1984 s. 0030 - 0031 Suomenk. erityispainos Alue 13 Nide 13 s. 0190  Espanjank. erityispainos: Luku 16 Nide 1 s. 0183  Ruotsink. erityispainos Alue 13 Nide 13 s. 0190  Portugalink. erityispainos: Luku 16 Nide 1 s. 0183

KOMISSION PÄÄTÖS,tehty 29 päivänä helmikuuta 1984,teollisuuden tutkimuksen ja kehityksen neuvoa-antavan komitean (IRDAC) perustamisesta (84/128/ETY) EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimukse,sekä katsoo, ettäEuroopan teollisuuden kilpailukyvyn edistäminen on yksi puiteohjelman tärkeimmistä tavoitteista,jatkuva keskustelu teollisuuden ja komission välillä on tärkeää,teollinen tutkimus ja kehitys vaikuttavat työllisyyteen ja työoloihin,komissio on perustanut päätöksellään 78/636/ETY(1) neuvoa-antavan teollisuuden tutkimusta ja kehitystä koskevan komitean (CORDI), jakokemus on osoittanut, että on suotavaa muuttaa neuvottelukäytäntöä uusien suuntalinjojen ja uusien tieteen ja teknologian alan politiikan tarpeiden mukaisesti,ON PÄÄTTÄNYT SEURAAVAA:1 artikla Perustetaan komission yhteyteen teollisuuden tutkimuksen ja kehityksen neuvoa-antava komitea (IRDAC), jäljempänä `komitea`.2 artikla 1. Komitea neuvoo komissiota omasta aloitteestaan tai komission pyynnöstä yhteisön teollisuuden tutkimuksen ja kehityksen politiikan valmistelussa ja toteuttamisessa, erityisesti sen teollisen ja sosiaalisen vaikutuksen osalta. Erityisesti se edistää yhteisön tarpeiden ja mahdollisuuksien selvittämistä tällä alalla ja se välittää komissiolle aiheellisia tietoja teollisuuden tutkimuksesta ja kehityksestä. Komission pyynnöstä komitea neuvoo tätä muiden teollisuuden tutkimusta ja kehitystä koskevien yhteisön aloitteiden suhteen.2. Toteuttaakseen 1 kohdassa tarkoitetut tehtävät komitea:- antaa komissiolle lausuntoja tai kertomuksia teollisuuden tutkimuksen ja kehityksen yleisistä ongelmista, jotka eivät koske tiettyä yksittäistä teollisuudenalaa,- vaihtaa tietoja komission kanssa teollisuuden tutkimusta ja kehitystä koskevien aloitteiden vaikutuksesta yhteisön tasolla.3 artikla 1. Komiteassa on kaksitoista jäsentä, joilla on laaja kokemus tutkimus- ja kehitystyöstä teollisuusyrityksissä, tutkimuslaitoksissa tai muissa teollisuuden tutkimukseen ja kehitykseen liittyviä töitä tekevissä järjestöissä, ja jotka komissio nimeää yksityishenkilöinä.2. jotta varmistettaisiin CORDIssa aikaisemmin tehdylle jatkuvuus ja helpotettaisiin tietojen vaihtoa sekä otettaisiin riittävästi huomioon seuraavien Euroopan teollisuuden tutkimuksen ja kehityksen alan pätevien järjestöjen edut,- EY:n teollisuuden ja työnantajajärjestöjen liitto (UNICE),- Julkisten yritysten Euroopan keskus (CEEP),- Federation of European Industrial Cooperative Research Organizations (FEICRO),- Euroopan ammatillinen yhteisjärjestö (EAY),komiteassa on lisäksi neljä jäsentä, jotka komissio nimeää neuvoteltuaan näiden järjestöjen kanssa.3. Komissio julkaisee komitean jäsenten nimet Euroopan yhteisöjen virallisessa lehdessä.4 artikla 1. Komitean jäsenen toimikausi on kolme vuotta ja sitä ei voida uusia 3 artiklan 1 kohdassa tarkoitettujen jäsenten osalta. Komitean jäsenet jatkavat tehtävissään kunnes heidän tilalleen nimetään uusi jäsen.2. Tehtävistä ei suoriteta korvausta; komissio vastaa komitean ja työryhmien kokouksiin liittyvistä matka-, majoitus- ja ylläpitokuluista voimassa olevien hallinnollisten määräysten mukaisesti.5 artikla 1. Komitea valitsee jäsenistään puheenjohtajan. Puheenjohtaja valitaan läsnäolevien jäsenten kahden kolmasosan enemmistöllä, vähintään seitsemällä äänellä.2. Varapuheenjohtaja, joka toimii puheenjohtajan sijaisena tämän ollessa poissa, valitaan samaa menettelyä noudattaen kuin puheenjohtajaa valittaessa.3. Komitea ja sen sihteeristön töiden järjestäminen kuuluu komissiolle, joka toimii läheisessä yhteistyössä komitean puheenjohtajan kanssa.6 artikla 1. Komitea kokoontuu tavallisesti komission kutsusta komission toimipaikassa.2. Komitea voi asettaa työryhmiä.3. Komission edustajilla on täysi oikeus osallistua komitean ja työryhmien kokouksiin.4. Komitea ja työryhmät voivat kutsua jossakin esityslistaan merkityssä asiassa erityisen ansioituneen asiantuntijan osallistumaan työhönsä. Asiantuntijat ottavat osaa keskusteluun vain niissä kysymyksissä, joiden käsittelyyn heitä on pyydetty osallistumaan.7 artikla Komitea hyväksyy työjärjestyksensä.8 artikla Komitean jäseniä voidaan vaatia olemaan ilmaisematta komitean tai työryhmien työskentelyn yhteydessä saamiaan tietojaan silloin, kun komissio ilmoittaa, että pyydetty lausunto tai asetettu kysymys koskee luottamuksellisia asioita, edellä sanotun kuitenkaan rajoittamatta perustamissopimuksen 214 artiklan määräysten soveltamista. Tällaisissa tapauksissa vain komitean jäsenet ja komission edustajat osallistuvat kokouksiin.9 artikla Kumotaan päätös 78/636/ETY.10 artikla Tämä päätös tulee voimaan 1 päivänä tammikuuta 1984.Tehty Brysselissä 29 päivänä helmikuuta 1984.Komission puolestaÉtienne DAVIGNONVarapuheenjohtaja(1) EYVL N:o L 203, 27.7.1978, s. 36


Avis juridique important

|

31998D0090

98/90/EY: Komission päätös, tehty 21 päivänä tammikuuta 1998, Kiinan kansantasavallasta peräisin olevan dihydrostreptomysiinin tuontia koskevan polkumyyntimenettelyn päättämisestä

Virallinen lehti nro L 017 , 22/01/1998 s. 0042 - 0045

KOMISSION PÄÄTÖS,tehty 21 päivänä tammikuuta 1998,Kiinan kansantasavallasta peräisin olevan dihydrostreptomysiinin tuontia koskevan polkumyyntimenettelyn päättämisestä (98/90/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun asetuksen (EY) N:o 384/96 (1), sellaisena kuin se on muutettuna asetuksella (EY) N:o 2331/96 (2), ja erityisesti sen 9 artiklan 2 kohdan,on kuullut neuvoa-antavaa komiteaa asiasta,sekä katsoo, ettäA. AIEMPI MENETTELY (1) European Council of Chemical Manufacturers Federations (CEFIC) jätti ainoan tiedossa olevan Euroopan yhteisöön sijoittautuneen dihydrostreptomysiinin tuottajan puolesta valituksen, jonka johdosta neuvosto otti käyttöön asetuksella (EY) N:o 3836/91 (3) Kiinan kansantasavallasta peräisin olevan, CN-koodiin 2941 20 10 kuuluvan dihydrostreptomysiinin, jäljempänä "DHS", tuontiin sovellettavan lopullisen polkumyyntitullin.Käyttöön otetun tullin määrä oli 20,16 ecua kilogrammalta emäksistä DHS:ää tai CIF-hinnan ja 58,4 ecun kilogrammalta emäksistä DHS:ää välinen erotus, näistä suuremman ollessa määräävä.Asetuksen artiklaosassa erityisesti mainitun kahden kiinalaisen yrityksen osalta tullin määrä oli 14,9 ecua kilogrammalta emäksistä dihydrostreptomysiiniä tai CIF-hinnan ja 53,16 ecun kilogrammalta emäksistä DHS:ää välinen erotus, näistä suuremman ollessa määräävä.B. TARKASTELU (2) Komissio vastaanotti myöhemmin kiinalaisen viejän puolesta toimivalta, yhteisöön sijoittautuneelta tuojalta pyynnön kumota voimassaolevat toimenpiteet. Hakija väitti, ettei yhteisössä olisi enää DHS:n tuotantoa, jota kyseinen tuonti voisi vahingoittaa. Hakemuksessa olleita todisteita muuttuneista olosuhteista pidettiin riittävinä tarkastelun aloittamiseksi asetuksen (EY) N:o 384/96, jäljempänä "perusasetus", 11 artiklan 3 kohdan nojalla.(3) Komissio ilmoitti vastaavasti Euroopan yhteisöjen virallisessa lehdessä julkaistussa ilmoituksessa asetuksen (ETY) N:o 3836/91 uudelleentarkastelusta perusasetuksen 11 artiklan 3 kohdan nojalla. Koska pyynnössä ei väitetty olosuhteiden muuttuneen polkumyynnin osalta, 4 päivänä tammikuuta 1996 (4) aloitettu uudelleentarkastelu rajoitettiin aluksi koskemaan vahinkoon liittyviä seikkoja.(4) Tilanteen alustava tutkimus osoitti, että yksi DHS:n tuottaja oli jäljellä yhteisössä. Ilmeni kuitenkin, että tapauksen olosuhteet olivat muuttuneet riittävästi sekä polkumyyntiä että vahinkoa koskevan täysimittaisen uudelleentarkastelun perustelemiseksi. Muutoksia oli tapahtunut mm. kotimaan tuotannonalan koostumuksessa (alunperin ainoa valituksen tehnyt tuottaja, Rhône-Poulenc, oli lopettanut tuotannon, mutta yhteisössä oli toinenkin tuottaja) sekä siinä, että alkuperäisessä tutkimuksessa vertailumaana käytetty Japani oli lopettanut DHS:n tuotannon. Lisäksi Kiinan vientihinnat näyttivät nousseen huomattavasti. Tällaisen kehityksen katsottiin perustelevan uudelleentarkastelun soveltamisalan laajentamisen koskemaan sekä polkumyyntiin että vahinkoon liittyvää täysimittaista tutkimusta.(5) Kuultuaan neuvoa-antavaa komiteaa asiasta komissio päätti omasta aloitteestaan laajentaa tarkastelun alkuperäistä soveltamisalaa koskemaan sekä polkumyyntiä että vahinkoa. Tutkimus aloitettiin julkaisemalla perusasetuksen 11 artiklan 3 kohdan nojalla ilmoitus Euroopan yhteisöjen virallisessa lehdessä (5). Komissio antoi tiedon virallisesti tuottajalle, niille viejille ja tuojille, joita asian tiedettiin koskevan, sekä tuotteen käyttäjille.(6) Tutkimus kattoi alunperin vuoden 1995, mutta tarkastelun soveltamisalan laajentamisen jälkeen polkumyynnin tutkimusajanjaksoksi tuli 1.1.1996-30.11.1996.(7) Koska tarkastelu oli käynnissä toimenpiteiden soveltamisjakson lopussa, se kattoi myös perusasetuksen 11 artiklan 2 ja 7 kohdassa mainitut olosuhteet.(8) Komissio hankki ja todensi kaikki tarkasteluaan varten tarpeellisina pitämänsä tiedot. Kyselylomakkeet lähetettiin kaikille yrityksille, joita asian tiedettiin koskevan, ja vastaukset saatiin jäljempänä luetelluista yrityksistä. Yhteisön tuottajan, yhteistyössä toimivien etuyhteyttä vailla olevien tuojien sekä kahden käyttäjäyrityksen, mukaan lukien yksi yhteisön tuottajaan etuyhteydessä oleva yritys, tiloissa tehtiin tarkastuskäynnit.Komissio kuuli kaikkia osapuolia, jotka olivat sitä pyytäneet.a) Yhteisön tuottajaNorbrook Manufacturing Ltd (NML, Irlanti)b) Tuottajat/Viejät Kiinan kansantasavallassa- Long March Pharmaceutical Plant- Shanghai N:o 4 Pharmaceutical Plantc) Tuojat yhteisössä- Helm AG (Saksa)- Tocelo Chemicals BV (Alankomaat)d) Käyttäjät yhteisössä- Intervet International (Akzo-Nobel-ryhmittymä, Alankomaat)- Sanofi-SNA (Ranska)- Laboratoires Virbac (Ranska)- Laboratorios Syva (Espanja)- Norbrook Laboratories Ltd (Pohjois-Irlanti, etuyhteydessä NML:ään).C. TARKASTELTAVANA OLEVA TUOTE JA SAMANKALTAINEN TUOTE 1. Tarkasteltavana oleva tuote (9) Tämän tutkimuksen kohteena oleva tuote on sama kuin edellisessä tutkimuksessa, eli mikrobivasta-aine DHS, jota saadaan hydraamalla streptomysiiniä ja joka on yleensä yhdistetty prokaiinipenisilliinin kaltaisiin muihin antibiootteihin peruseläinlääkkeiden (injektiona annettavien penisilliinistreptomysiiniannosten) tuottamista varten. Näistä lopputuotteista on tullut kauppatavaroita ja niitä käytetään yleisesti ehkäisevänä lääkkeenä karjan, sikojen ja lampaiden jalostuksessa. Toissijaisia sovelluksia ovat mm. useat muut eläinlääketieteelliset tuotteet, kuten voiteet ja öljymäiset suspensiot.2. Samankaltainen tuote (10) DHS:ää tuodaan lähinnä jauhemaisena sulfaattina Kiinasta, mutta sitä tuotetaan myös nestemäisessä muodossa yhteisössä. Molemmat muodot ovat peräisin yhdestä ainoasta, lähinnä Kiinan kansantasavallassa tuotetusta raaka-aineesta, streptomysiinistä, jota saadaan käymisprosessin avulla. Molemmat muodot on tarkoitettu samaa käyttötarkoitusta varten, eli lähinnä eläinlääketieteessä käytettäviin koostumuksiin.Useat käyttäjät väittivät, että yhteisön tuotannonalan tuottamaa ja myymää nestemäistä koostumusta ei voi verrata Kiinan kansantasavallan tuottamaan ja viemään DHS-jauheeseen, koska niitä ei voi valmistaa samalla tavalla. Komissio on kuitenkin havainnut, että vaikka yhteisön tuotannonalan tuottamaa ja myymää DHS:ää myydään nestemäisenä, sen kemiallinen kaava ja ominaisuudet ovat samat ja sen käyttötarkoitukset (pohjimmiltaan penisilliinistreptomysiinilääkkeiden tuotanto) ovat täsmälleen samanlaiset kuin Kiinan kansantasavallan kuivassa muodossa tuomalla DHS:llä, ja ne ovat yleensä vaihdettavissa keskenään.Näin ollen näitä tuotteita pidetään tässä tutkimuksessa samankaltaisina tuotteina perusasetuksen 1 artiklan 4 kohdan mukaisesti.D. YHTEISÖN MARKKINOIDEN KEHITYS 1. Yhteisön tuotannonala (11) Tutkimus osoitti, että ainoa alkuperäisessä tutkimuksessa vuonna 1990 valituksen tehnyt yhteisön tuottaja, Rhône-Poulenc, lopetti DHS:n tuotannon toukokuussa 1994. Tällä hetkellä irlantilainen Norbrook Manufacturing Ltd on ainoa DHS:n tuottaja yhteisössä. Lähes koko Norbrook Manufacturing Ltd:n tuotanto siirretään sisäisesti siihen etuyhteydessä olevaan yritykseen Norbrook Laboratories Ltd:hen (NLL) penisilliinistreptomysiinilääkkeiden tuotantoa varten. Norbrook Manufacturing Ltd:n markkinaosuus yhteisössä (mukaan lukien sekä myynti vapailla markkinoilla että Norbrook-ryhmittymässä omaan kulutukseen käytettyjen tuotteiden siirto) oli 24 prosenttia vuonna 1995 ja tutkimusajanjaksona. Kun on kyse Norbrookin osuudesta vapailla markkinoilla, alle 1 prosentti myynnistä tapahtui riippumattomille asiakkaille lähinnä Espanjassa, eli osuus yhteisön vapailla markkinoilla on vähäinen.2. Kulutus (12) Arvioitu DHS:n tosiasiallinen kokonaiskulutus yhteisössä oli 234 tonnia tutkimusajanjaksona. Indeksilukuina ilmaistuna kulutus vuonna 1993 oli 100, josta se aleni 87:ään tutkimusajanjaksona.3. Tuonti (13) Olisi huomattava, että Rhône-Poulencin tavoin japanilainen Meiji lopetti DHS:n tuotannon vuonna 1993. Kiinalaiset tuottajat näyttävät hallitsevan maailmanlaajuisesti DHS:n markkinoita, nyt kun suuret kemian alan ryhmittymät ovat lopettaneet DHS-sulfaatin tuotannon. Kiina on tärkein maa, josta tuodaan DHS:ää yhteisön markkinoille (98 prosenttia suorasta tuonnista ja 75 prosenttia koko yhteisön kulutuksesta tutkimusajanjaksona), ja se on käytännössä ainoa maa, joka tuo DHS:ää yhteisön vapaille markkinoille. Olisi huomattava, että kun polkumyyntitulli otettiin käyttöön CN-koodiin 2941 20 10 kuuluvien tuotteiden tuonnissa, Kiinasta tuotu DHS on usein luokiteltu muihin koodeihin, joihin kyseistä tullia ei sovelleta, jolloin polkumyyntitoimenpiteiltä on vältytty.Kiinan vienti yhteisöön oli 176 tonnia tutkimusajanjaksona ja sen arvo oli 7,9 miljoonaa ecua (6). Keskimääräiset hinnat nousivat 25 prosenttia vuonna 1994 ja 5 prosenttia vuonna 1995. Ne nousivat vielä 7 prosenttia tutkimusajanjaksona. Muun tuonnin osuus (Romaniasta, Sveitsistä) on tällä hetkellä vähäinen.E. POLKUMYYNTI 1. Vertailumaa (14) Koska Kiinan kansantasavaltaa ei pidetä markkinatalousmaana, komissio ryhtyi etsimään kolmatta maata, jossa vallitsee markkinatalous ja jossa DHS:ää on tutkimusajanjaksona tuotettu riittävästi normaaliarvon vahvistamiseksi Kiinan-viennille. Kyseisen tuotteen brasilialaisia, intialaisia, romanialaisia ja yhdysvaltalaisia tuottajia harkittiin, mutta yksikään niistä ei ollut halukas tai kykenevä toimimaan yhteistyössä komission tutkimuksessa. Koska sopivaa kolmatta maata ei löytynyt, ainoa vaihtoehto oli käyttää yhteisöä vertailumarkkinoina normaaliarvon vahvistamiseksi perusasetuksen 2 artiklan 7 kohdan mukaisesti.2. Normaaliarvo (15) Koska ainoa yhteisöön sijoittautunut tuottaja ei myynyt kyseistä tuotetta riittävästi riippumattomille asiakkaille yhteisön markkinoilla, normaaliarvon perusteena oli käytettävä tuotteen valmistuskustannuksia sekä kohtuullista määrää myynti-, hallinto- ja yleiskustannuksia ja voittoa.Koska kyseinen tuottaja ei myynyt riittävästi samankaltaista tuotetta tai samaan yleiseen luokkaan kuuluvaa tuotetta ja koska muuta luotettavaa tiedonlähdettä ei ollut, komission yksiköt tutkivat, voitaisiinko myynti-, hallinto- ja yleiskustannusten sekä voiton määrä määritellä samoin perustein kuin alkuperäisessä tutkimuksessa.Alkuperäisessä tutkimuksessa vertailumaana oli Japani, ja myynti-, hallinto- ja yleiskustannukset määriteltiin ainoalle yhteistyössä toimivalle japanilaiselle tuottajalle aiheutuneiden kustannusten mukaisesti. Alkuperäisessä tutkimuksessa sovellettiin voittomarginaalina viittä prosenttia. Asianomaista tuotetta käytettiin raaka-aineena maatalousalalla jo vakiintuneessa farmaseuttisessa tuotteessa, joka ei ollut merkkituote. Koska tämän menetelmän sopimattomuudesta ei ollut mitään viitteitä, myynti-, hallinto- ja yleiskustannusten sekä voiton määrä päätettiin määritellä vastaavasti.3. Vientihinta (16) Kaksi kysymyslomakkeeseen vastannutta kiinalaista tuottajaa/viejää vastasivat lähes kokonaan Kiinan kyseisen tuotteen viennistä yhteisöön. Koska yhteistyössä toimineet kiinalaiset viejät myivät tuotteitaan yhteisössä suoraan riippumattomille tuojille, vientihinnat vahvistettiin riippumattomien tuottajien tosiasiallisesti maksamien tai niille maksettaviksi lankeavien, yhteistyössä toimivien viejien ilmoittamien hintojen perusteella perusasetuksen 2 artiklan 8 kohdan mukaisesti.4. Vertailu (17) Tasapuolisen vertailun varmistamiseksi vientihinta mukautettiin vapaasti laivassa Kiinan satamassa -tasolle ja normaaliarvo mukautettiin samoin vapaasti laivassa kansallisella rajalla -tasolle.Vientihinnan ja normaaliarvon painotetun keskiarvon välisen vertailun perusteella polkumyyntimarginaaliksi todettiin 1,5 prosenttia, eli vähimmäismäärä.F. POLKUMYYNNIN TOISTUMINEN (18) Tutkittaessa, onko polkumyynnin uudelleen alkaminen todennäköistä olisi huomattava, että kiinalaisen DHS:n yksikköhinnat ovat nousseet vuodesta 1993 alkaen, ja tutkimusajanjakson päättymiseen mennessä kokonaiskasvu oli ollut 40 prosenttia. Tänä aikana myös tuonnin määrä kasvoi siinä määrin, että sen osuus on nyt 98 prosenttia suorasta tuonnista yhteisöön.Tämä kehitys johtuu lähinnä siitä, että käytännössä Kiina on nyt ainoa DHS:n lähde yhteisön vapailla markkinoilla. Nämä olosuhteet kuvastavat myös sitä, että kilpailu DHS-markkinoilla on nyt vähäistä. Merkkejä siitä, että tilanne muuttuisi, ei ole näkyvissä, minkä vuoksi komissio pitää epätodennäköisenä, että Kiina syyllistyisi toistamiseen polkumyyntiin. Vastaväitteitä ei ole esitetty.G. VAHINKO JA YHTEISÖN ETU (19) Polkumyyntiä koskevien päätelmien osalta ei katsottu tarpeelliseksi laajentaa vahinkoon ja yhteisön etuun liittyviä seikkoja, koska tämä ei muuttaisi tehtyjä päätelmiä. Yhteisön tuottajalle ilmoitettiin komission päätelmistä, ja tämä väitti vääriksi kiinalaisten hintojen arvioimiseksi käytettyjä lukuja, jotka komissio oli vahvistanut Eurostatista saamiensa tietojen perusteella. Sellaisia muita perusteltuja tietoja ei kuitenkaan toimitettu, jotka olisivat muuttaneet komission päätelmiä tältä osin.H. PÄÄTELMÄ (20) Edellä mainittujen päätelmien perusteella päätettiin, että Kiinan kansantasavallasta peräisin olevan DHS:n tuontia koskeva menettely olisi lopetettava ja että nykyisen polkumyyntitullin voimassaolon olisi annettava raueta.ON PÄÄTTÄNYT SEURAAVAA:Ainoa artikla Päätetään Kiinan kansantasavallasta peräisin olevan, CN-koodeihin 2941 20 10 ja 2941 20 20 kuuluvan dihydrostreptomysiinin tuontia koskeva polkumyyntimenettely.Tehty Brysselissä 21 päivänä tammikuuta 1998.Komission puolestaLeon BRITTANVarapuheenjohtaja(1) EYVL L 56, 6.3.1996, s. 1(2) EYVL L 317, 6.12.1996, s. 1(3) EYVL L 362, 31.12.1991, s. 1(4) EYVL C 1, 4.1.1996, s. 4(5) EYVL C 386, 20.12.1996, s. 9(6) Eurostatiin perustuva arvio, CN-koodit 2941 20 10 ja 2941 20 20.


Avis juridique important

|

31995D0206

95/206/YUTP: Neuvoston päätös, tehty 6 päivänä kesäkuuta 1995, Burundia koskevan yhteisen kannan, 24 päivältä maaliskuuta 1995, jonka neuvosto on määritellyt Euroopan unionista tehdyn sopimuksen J.2 artiklan perusteella, täytäntöönpanosta

Virallinen lehti nro L 130 , 14/06/1995 s. 0002 - 0002

NEUVOSTON PÄÄTÖS,tehty 6 päivänä kesäkuuta 1995,Burundia koskevan yhteisen kannan, 24 päivältä maaliskuuta 1995, jonka neuvosto on määritellyt Euroopan unionista tehdyn sopimuksen J.2 artiklan perusteella, täytäntöönpanosta (95/206/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen J.11 artiklan 2 kohdan, jaottaa huomioon yhteisen kannan, 24 päivältä maaliskuuta 1995, jonka neuvosto on määritellyt Euroopan unionista tehdyn sopimuksen J.2 artiklan perusteella, Burundista(1),ON PÄÄTTÄNYT SEURAAVAA:1 artikla1. Yhteisen kannan, 24 päivältä maaliskuuta 1995, jonka neuvosto on määritellyt Euroopan unionista tehdyn sopimuksen J.2 artiklan perusteella, Burundista, ja erityisesti kannan 4.5 kohdan, josta ilmenee, että Euroopan unioni on valmis tukemaan OAU:n toimintaa, panemiseksi täytäntöön OAU:n käyttöön annetaan 1,5 miljoonan ecun suuruinen avustus, jolla rahoitetaan OAU:n lisäponnisteluja tarkkailijoiden lähettämiseksi Burundiin.Tämä summa otetaan menona Euroopan yhteisöjen yleiseen talousarvioon.2. Puheenjohtajavaltio ja komissio määrittelevät 24 päivältä maaliskuuta 1995 olevan yhteisen kannan 4 kohdan mukaisesti omien toimivaltuuksiensa rajoissa yhdessä OAU:n kanssa tämän avustuksen yksityiskohtaiset säännöt.2 artiklaTämä päätös julkaistaan virallisessa lehdessä.Tehty Luxemburgissa 6 päivänä kesäkuuta 1995.Neuvoston puolestaM. BARNIERPuheenjohtaja(1) EYVL N:o L 72, 1.4.1995, s. 1


title: 2007/95/EY: Neuvoston päätös, tehty 22 päivänä tammikuuta 2007 , kansainvälisessä kahvineuvostossa esitettävästä yhteisön kannasta vuoden 2001 kansainvälisen kahvisopimuksen voimassaolon pidentämiseen

text:
               14.2.2007

               FI

               Euroopan unionin virallinen lehti

               L 42/22

      NEUVOSTON PÄÄTÖS,
   tehty 22 päivänä tammikuuta 2007,
   kansainvälisessä kahvineuvostossa esitettävästä yhteisön kannasta vuoden 2001 kansainvälisen kahvisopimuksen voimassaolon pidentämiseen
   (2007/95/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan kanssa,
   ottaa huomioon komission ehdotuksen,
   sekä katsoo seuraavaa:

               (1)

               Vuoden 2001 kansainvälinen kahvisopimus on allekirjoitettu ja tehty Euroopan yhteisön puolesta 24 päivänä syyskuuta 2001 neuvoston päätöksellä 2001/877/EY (1).

               (2)

               Vuoden 2001 kansainvälisen kahvisopimuksen 52 artiklan 1 ja 2 kohdan mukaisesti sopimuksen voimassaolo päättyy 30 päivänä syyskuuta 2007, ellei sen voimassaoloaikaa pidennetä kansainvälisen kahvineuvoston päätöksellä yhdellä tai useammalla jaksolla, joiden yhteenlaskettu kesto voi olla enintään kuusi vuotta.

               (3)

               Sopimuksen voimassaolon pidentäminen on Euroopan yhteisön edun mukaista.

               (4)

               Kansainvälisessä kahvineuvostossa esitettävä Euroopan yhteisön kanta olisi määritettävä,

         ON PÄÄTTÄNYT SEURAAVAA:
   Ainoa artikla
   Euroopan yhteisön kantana kansainvälisessä kahvineuvostossa on äänestää sen puolesta, että vuoden 2001 kansainvälisen kahvisopimuksen voimassaoloaikaa pidennetään yhdellä tai useammalla jaksolla, joiden kesto voi olla enintään kuusi vuotta.

      Tehty Brysselissä 22 päivänä tammikuuta 2007.

            Neuvoston puolesta

            Puheenjohtaja

         F.-W. STEINMEIER

      (1)  EYVL L 326, 11.12.2001, s. 22.


title: Neuvoston päätös (EU) 2015/493, annettu 17 päivänä maaliskuuta 2015 , kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Latvijas Bankan ulkopuolisten tilintarkastajien osalta

text:
               24.3.2015

               FI

               Euroopan unionin virallinen lehti

               L 78/16

         NEUVOSTON PÄÄTÖS (EU) 2015/493,
   annettu 17 päivänä maaliskuuta 2015,
   kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Latvijas Bankan ulkopuolisten tilintarkastajien osalta
   EUROOPAN UNIONIN NEUVOSTO, joka
   ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan N:o 4 ja erityisesti sen 27.1 artiklan,
   ottaa huomioon Latvijas Bankan ulkopuolisista tilintarkastajista Euroopan unionin neuvostolle 3 päivänä helmikuuta 2015 annetun Euroopan keskuspankin suosituksen EKP/2015/3 (1),
   sekä katsoo seuraavaa:

               (1)

               Euroopan keskuspankin (EKP) neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat Euroopan keskuspankin ja eurojärjestelmään kuuluvien kansallisten keskuspankkien tilit.

               (2)

               Latvijas Bankan nykyisten ulkopuolisten tilintarkastajien toimikausi päättyi tilikauden 2014 tilintarkastuksen jälkeen. Sen vuoksi on tarpeen nimittää ulkopuoliset tilintarkastajat tilikaudesta 2015 alkaen.

               (3)

               Latvijas Banka on valinnut KPMG Baltics SIA:n ulkopuolisiksi tilintarkastajikseen tilikausiksi 2015–2019.

               (4)

               EKP:n neuvosto on suositellut, että KPMG Baltics SIA nimitetään Latvijas Bankan ulkopuolisiksi tilintarkastajiksi tilikausiksi 2015–2019.

               (5)

               On aiheellista noudattaa EKP:n neuvoston suositusta ja muuttaa neuvoston päätös 1999/70/EY (2) sen mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 1999/70/EY 1 artiklan 18 kohta seuraavasti:

      ”18.   KPMG Baltics SIA hyväksytään Latvijas Bankan ulkopuolisiksi tilintarkastajiksi tilikausiksi 2015–2019.”

   2 artikla
   Tämä päätös tulee voimaan päivänä, jona se annetaan tiedoksi.
   3 artikla
   Tämä päätös on osoitettu Euroopan keskuspankille.

      Tehty Brysselissä 17 päivänä maaliskuuta 2015.

            Neuvoston puolesta

            Puheenjohtaja

         E. RINKĒVIČS

      (1)  EUVL C 51, 13.2.2015, s. 4.

      (2)  Neuvoston päätös 1999/70/EY, tehty 25 päivänä tammikuuta 1999, Euroopan keskuspankkien ulkopuolisten tilintarkastajien hyväksymisestä (EYVL L 22, 29.1.1999, s. 69).


title: 2013/577/EU: Euroopan parlamentin päätös, annettu 17 päivänä huhtikuuta 2013 , Euroopan elintarviketurvallisuusviranomaisen varainhoitovuoden 2011 tilien päättämisestä

text:
               16.11.2013

               FI

               Euroopan unionin virallinen lehti

               L 308/234

         EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   Euroopan elintarviketurvallisuusviranomaisen varainhoitovuoden 2011 tilien päättämisestä
   (2013/577/EU)
   EUROOPAN PARLAMENTTI, joka

               —

               ottaa huomioon Euroopan elintarviketurvallisuusviranomaisen lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen Euroopan elintarviketurvallisuusviranomaisen tilinpäätöksestä varainhoitovuodelta 2011 sekä viranomaisen vastaukset (1),

               —

               ottaa huomioon neuvoston 12. helmikuuta 2013 antaman suosituksen (05753/2013 – C7-0041/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan elintarviketurvallisuusviranomaisen perustamisesta annetun Euroopan parlamentin ja neuvoston asetuksen (EY) N:o 178/2002 (4) ja erityisesti sen 44 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0074/2013),

               1.

               hyväksyy Euroopan elintarviketurvallisuusviranomaisen varainhoitovuoden 2011 tilien päättämisen;

               2.

               kehottaa puhemiestä välittämään tämän päätöksen Euroopan elintarviketurvallisuusviranomaisen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 388, 15.12.2012, s. 92.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EYVL L 31, 1.2.2002, s. 1.

      (5)  EYVL L 357, 31.12.2002, s. 72.


title: Euroopan parlamentin päätös (EU) 2016/1533, annettu 28 päivänä huhtikuuta 2016, Euroopan innovaatio- ja teknologiainstituutin varainhoitovuoden 2014 tilien päättämisestä

text:
               14.9.2016

               FI

               Euroopan unionin virallinen lehti

               L 246/279

         EUROOPAN PARLAMENTIN PÄÄTÖS (EU) 2016/1533,
   annettu 28 päivänä huhtikuuta 2016,
   Euroopan innovaatio- ja teknologiainstituutin varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon Euroopan innovaatio- ja teknologiainstituutin lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan innovaatio- ja teknologiainstituutin tilinpäätöksestä varainhoitovuodelta 2014 sekä instituutin vastaukset (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä instituutille (05584/2016 – C8-0091/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan innovaatio- ja teknologiainstituutin perustamisesta 11. maaliskuuta 2008 annetun Euroopan parlamentin ja neuvoston asetuksen (EY) N:o 294/2008 (4) ja erityisesti sen 21 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön (A8-0117/2016),

               1.

               toteaa, että Euroopan innovaatio- ja teknologiainstituutin tilinpäätöstiedot käyvät ilmi tilintarkastustuomioistuimen vuosikertomuksen liitteestä;

               2.

               hyväksyy Euroopan innovaatio- ja teknologiainstituutin varainhoitovuoden 2014 tilien päättämisen;

               3.

               kehottaa puhemiestä välittämään tämän päätöksen Euroopan innovaatio- ja teknologiainstituutin johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 187.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 97, 9.4.2008, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.